google/wiki40b huggingface dataset:
कटारमल सूर्य मन्दिर

इतिहास

कटारमल सूर्य मन्दिर का निर्माण मध्ययुगीन कत्यूरी राजवंश के शासक कटारमल के द्वारा छठीं से नवीं शताब्दी में हुआ था।

संरचना एवम् विशेषता

कटारमल सूर्य मन्दिर का निर्माण कत्यूरी राजवंश के शासक कटारमल के द्वारा हुआ था। इसका निर्माण एक ऊँचे वर्गाकार चबूतरे पर है, जो भारतवर्ष मेंं सूर्यदेव को समर्पित प्राचीन और प्रमुख मन्दिरों में से एक है। आज भी मन्दिर के ऊँचे खंडित शिखर को देखकर इसकी विशालता व वैभव का अनुमान स्पष्ट होता है। मुख्य मन्दिर के आस-पास 45 छोटे-बड़े मन्दिरों का समूह भी बेजोड़ है। मुख्य मन्दिर की संरचना त्रिरथ है और वर्गाकार गर्भगृह के साथ वक्ररेखी शिखर सहित निर्मित है। गर्भगृह का प्रवेश द्वार बेजोड़ काष्ठ कला द्वारा उत्कीर्ण था, जो कुछ अन्य अवशेषों के साथ वर्तमान में नई दिल्ली स्थित राष्ट्रीय संग्रहालय में प्रदर्शित है।

पौराणिक माहात्म्य

पौराणिक उल्लेखों के अनुसार सतयुग में उत्तराखण्ड की कन्दराओं में जब ऋषि-मुनियों पर धर्मद्वेषी असुर ने अत्याचार किये थे। तत्समय द्रोणगिरी (दूनागिरी), कषायपर्वत तथा कंजार पर्वत के ऋषि मुनियों ने कौशिकी (कोसी नदी) के तट पर आकर सूर्य-देव की स्तुति की। ऋषि मुनियों की स्तुति से प्रसन्न होकर सूर्य-देव ने अपने दिव्य तेज को वटशिला में स्थापित कर दिया। इसी वटशिला पर कत्यूरी राजवंश के शासक कटारमल ने बड़ादित्य नामक तीर्थ स्थान के रूप में प्रस्तुत सूर्य-मन्दिर का निर्माण करवाया होगा। जो अब कटारमल सूर्य-मन्दिर के नाम से प्रसिद्ध है।
अर्जन सिंह

प्रारंभिक जीवन और कैरियर

अर्जनसिंह का जन्म 15 अप्रैल 1919 को पंजाब के लायलपुर, (अब फैसलाबाद,पाकिस्तान) में ब्रिटिश भारत के एक प्रतिष्ठित सैन्य परिवार हुआ था। उनके पिता रिसालदार थे व एक डिवीजन कमांडर के एडीसी के रूप में सेवा प्रदान करते थे। उनके दादा रिसालदार मेजर हुकम सिंह 1883 और 1917 के बीच कैवलरी से संबंधित थे व दादा, नायब रिसालदार सुल्ताना सिंह, 1854 में मार्गदर्शिका कैवलरी की पहली दो पीढ़ियों में शामिल थे और 1879 के अफ़गान अभियान के दौरान शहीद हुए थे। अर्जन सिंह की आरम्भिक शिक्षा ब्रिटिश भारत (अब पाकिस्तान में) में मांटगोमरी में हुई। उन्होंने 1938 में रॉयल एयर फ़ोर्स कॉलेज, क्रैनवेल में प्रवेश किया और दिसंबर 1939 में एक पायलट अधिकारी के रूप में नियुक्ति पाई। 1944 में सिंह ने भारतीय वायुसेना की नंबर 1 स्क्वाड्रन का अराकन अभियान के दौरान नेतृत्व किया। 1944 में उन्हें प्रतिष्ठित फ्लाइंग क्रॉस (डीएफसी) से सम्मानित किया गया और 1945 में भारतीय वायुसेना की प्रथम प्रदर्शन उड़ान की कमान संभाली। सिंह को कोर्ट मार्शल का सामना करना पड़ा जब उन्होंने फरवरी 1945 में केरल के एक आबादी वाले इलाके के ऊपर बहुत नीची उड़ान भरी, उन्होंने ये कहते हुए अपना बचाव किया कि ये एक प्रशिक्षु विमानचालक (बाद में एयर चीफ मार्शल दिलबाग सिंह) का मनोबल बढ़ाने की कोशिश थी।

दायित्व

1 अगस्त 1964 से 15 जुलाई 1969 तक वह वायुसेनाध्यक्ष (सीएएस) थे, और 1965 में उन्हें पद्म विभूषण से सम्मानित किया गया था । 1965 के युद्ध में वायु सेना में अपने योगदान के लिए उन्हें वायु सेनाध्यक्ष के पद से पद्दोन्नत होकर एयर चीफ मार्शल बनाया गया। वे भारतीय वायु सेना के पहले एयर चीफ मार्शल थे। उन्होंने 1969 में 50 साल की उम्र में अपनी सेवाओं से सेवानिवृत्ति ली। 1971 में (उनकी सेवानिवृत्ति के बाद) उन्हें स्विट्जरलैंड में भारतीय राजदूत नियुक्त किया गया था। उन्होंने समवर्ती वेटिकन के राजदूत के रूप में भी सेवा की।

अन्तिम वर्ष

सिंह का स्वास्थ्य अन्तिम वर्षों में बहुत अच्छा नहीं रहा था। वे अपने मिलने वालों से अपनी ढलती आयु के साथ गिरते स्वास्थ्य एवं अपने कई दिवंगत साथियों के बारे में बातें किया करते थे। अपने जीवन के स्वर्णिम काल में गोल्फ़ के खिलाड़ी रहे सिंह अपनी प्रातः की चाय नियम से दिल्ली गोल्फ़ क्लब में पिया करते थे।  2015 में उस समय 96 वर्षीय अर्जन सिंह उन कई गणमान्य व्यक्तियों में से थे जो पूर्व राष्ट्रपति डॉ० ए पी जे अब्दुल कलाम को 28 जुलाई को पालम हवाई अड्डे पर श्रद्धांजलि देने आये थे। उस समय वे व्हीलचेयर पर थे किंतु फिर भी उन्होंने खड़े होकर दिवंगत डा० कलाम को सैल्यूट करके अंतिम श्रद्धांजलि दी। 
१६ सितम्बर २०१७ को सिंह को जबर्दस्त हृदयाघात हुआ व उन्हें तुरन्त दिल्ली के आर्मी रिसर्च एण्ड रेफ़रल अस्पताल ले जाया गया, जहां चिकित्सकों ने उनकी हालात अत्यन्त गम्भीर बतायी। उसी शाम ०७:४७ (भारतीय मानक समय अनुसार) उन्होंने अस्पताल में ही अपनी अन्तिम सांस ली।
सिंह का सीएनएन न्यूज़ 18 को दिया गया अन्तिम साक्षात्कार।

अर्जन सिंह एयर फोर्स स्टेशन

14 अप्रैल 2016 को मार्शल के 97 वें जन्मदिन को यादगार बनाने के लिए तत्कालीन चीफ ऑफ एअर स्टाफ एयर चीफ मार्शल अरुप राहा ने घोषणा की थी कि पश्चिम बंगाल के पानागढ़ में भारतीय वायु सेना स्टेशन का नाम अर्जन सिंह के नाम पर होगा। उनकी सेवा के सम्मान में अब ये वायु सेना स्टेशन, अर्जन सिंह स्टेशन कहलाएगा।
खबर लहरिया

खबर लहरिया हिन्दी की उपबोली बुन्देली में प्रकाशित एक आंचलिक समाचार पत्र है। इस पत्र को सन् २००९ के यूनेस्को साक्षरता पुरस्कार के लिये चुना गया है। यह पत्र दलित ग्रामीण महिलाओं द्वारा निरन्तर नामक अशासकीय संस्था के प्रोत्साहन से निकाला जाता है। इस अखबार को इलाके की बेहद गरीब, आदिवासी और कम-पढ़ी लिखी महिलाओं की मदद से निकाला जा रहा है।

पत्र के कर्ता-धर्ता

संपादन और समाचार का पूरा काम महिलाएं करती हैं। अखबार बांटने के काम में पुरुष हॉकर मदद करते हैं। ग्रामीण महिलाओं के इस अखबार में काम करने के लिए कम से कम आठवीं कक्षा पास होना जरूरी है, लेकिन नवसाक्षर भी जुड़ सकते हैं।

कौन सी खबरें

इस अखबार में सभी तरह की खबरें होती हैं लेकिन पंचायत, महिला सशक्तीकरण, ग्रामीण विकास की खबरों को ज्यादा महत्व दिया जाता है। समाचार स्थानीय बुंदेली बोली में और बड़े अक्षरों में छापे जाते हैं ताकि नवसाक्षर महिलाएं आसानी से पढ़ सकें। राजनीतिशास्त्र से मास्टर डिग्री ले चुकीं मीरा ने कहा कि संवाददाता के रूप में गांव की गरीब महिलाओं के जुड़ने का उनके परिवार व समाज के लोग ही विरोध करते हैं। लेकिन अब यह कम हो गया है।

अन्य जानकारी

प्रकाशन - बुंदेलखंडी बोली में चित्रकूट से आठ वर्षो से, बांदा से तीन वर्षो से
कौन कर रहा है- स्वयंसेवी संस्था निरंतर
प्रसार संख्या - 4500
पाठक संख्या - 20000
मूल्य - दो रुपए
टिम डीके

निजी जीवन

डीके का जन्म न्यूयॉर्क राज्य के इथका शहर में हुआ। इन्होंने अपनी प्रारंभिक शिक्षा लांसिंग गाँव के नजदीक स्थित एक स्कूल से प्राप्त। ये स्कूल में बास्केटबॉल और बेसबॉल दोनों खेला करते थे। ला मोय्न कॉलेज से इन्होंने समाजशास्त्र और व्यवसाय की शिक्षा ली। रट्गर्ज़ विश्वविद्यालय से इन्होंने ललित कला निष्णात की डिग्री प्राप्त करी और वहीं इनकी मुलाकात अपनी पत्नी एलिसा टेलर से हुई। जोड़े के दो बच्चे हैं। टिम का एक भाई भी है जिसका नाम जेमी डीके है।
आगरा लखनऊ द्रुतगामी मार्ग

मार्ग

यह द्रुतमार्ग आगरा और लखनऊ को शिकोहाबाद, फिरोजाबाद, मैनपुरी, इटावा, औरैया, कानपुर, उन्नाव और हरदोई इत्यादि नगरों से जोड़ता है। एक्सप्रेसवे आगरा के निकट गांव इतदपुर मद्रा में शुरू होता है, और दस जिलों के २३१ गांवों से होते हुए, लखनऊ के मोहन रोड के पास गांव सरोसा भरोसा में समाप्त होता है। यह द्रुतमार्ग आगरा रिंग रोड के माध्यम से यमुना द्रुतगामी मार्ग से जुड़ा हुआ है और इस प्रकार ग्रेटर नोएडा, एनसीआर और लखनऊ के बीच वाया आगरा एक्सप्रेसवे लिंक प्रदान करता है। पूरे मार्ग पर ६० मीटर से लंबे १३ पुल तथा इससे छोटे ५४ पुल हैं। इसके अतिरिक्त ४ रेलवे ओवर ब्रिज भी बनाए गये हैं।

विवाद

२०१४ में फिरोजाबाद के एक दर्जन से अधिक किसानों ने इलाहाबाद उच्च न्यायालय में याचिका दायर की थी कि उनकी आपत्तियों का निस्तारण किए बिना ही सरकार लखनऊ-आगरा एक्सप्रेस-वे का निर्माण करा रही है। अप्रैल २०१५ में कोर्ट ने इस याचिका को खारिज कर दिया था।
जुलाई २०१५ में तत्कालीन आईएएस, सूर्य प्रताप सिंह ने दावा किया था कि आगरा-लखनऊ एक्सप्रेसवे परियोजना में भूमि क्रय /अधिग्रहण घोटाले, भूमाफियाओं के साथ मिलकर रियल एस्टेट घोटाले, लागत मूल्य घोटाले व टेंडर प्रक्रिया घोटाला किया गया है। इसके बाद अगस्त में उन्नाव के बांगरमऊ क्षेत्र में एक अंडर पास के निर्माण के समय जाल के नीचे गिरने से वहां काम कर रहे तीन मजदूरों की मौत हो गई थी।
यह आरोप भी लगाया गया था कि मार्ग के लिए खरीदी गयी ३,५०० हेक्टेयर भूमि में से कुछ भूमि की पर  उन अधिकारियों द्वारा कीमत में इज़ाफ़ा किया गया, जिन्होंने भूमि मालिकों से रिश्वत प्राप्त की थी। कई खेतों को आवासीय इलाके के रूप में सूचीबद्ध किया गया था, जिससे उन्हें उनका अधिक उच्च मूल्य मिला।
सुकुमार सेन (भारतीय मुख्य चुनाव आयुक्त)

सुकुमार सेन भारत के पहले मुख्य चुनाव आयुक्त थे जो 21 मार्च 1950 से लेकर 19 दिसम्बर 1958 तक इस पद पर रहे। इनकी सेवाओं के लिए सन् १९५४ में इन्हें पद्म भूषण से सम्मानित किया गया। ये पश्चिम बंगाल राज्य से हैं।
चालमापी

चालमापी (स्पीडोमीटर) वे यंत्र हैं जों मोटरगाड़ियों में लगे रहते हैं और उनका वेग (किलोमीटर) प्रति घंटा या (मील प्रति घण्ता) में बताते हैं।

क्रियाविधि

साधारणत: मोटरगाड़ी के पिछले पहिए को चलानेवाले डंडे में लगे दाँतीदार चक्र द्वारा एक तार लचीली खोखली नली में घूमता रहता है। इस तार के दूसरे सिरे का संबंध एक चुंबक से रहता है, जो तार के घूमते रहने के कारण स्वंय घूमता रहता है। यह चुंबक ऐल्यूमिनियम की टोपी के भीतर घूमता है। इसलिये टोपी स्वयं घूमना चाहती है। परंतु टोपी एक कमानी से निंयत्रित रहती है, इसलिये वह स्वतंत्रता से घूम नहीं पाती, केवल थोड़ा सा घूमकर रुक जाती है। टोपी के घूमने की मात्रा चुंबक के वेग के अनुपात में रहती है। इसी से ऐल्यूमिनियम की टोपी के घूमने की मात्रा से गाड़ी का वेग पढ़ा जा सकता है। ऐल्यूमिनियम की टोपी पर साधारणत: एक सुई जड़ी रहती है जो अंकों के ऊपर घूमकर वेग बताती रहती है।
आहूखाना

बुरहानपुर के जैनाबाद में स्थित आहूखाना वह स्थान है जो मध्यकाल में बादशाहों और सुल्तानों के लिए शिकारगाह के साथ पनाहगाह भी था। ऐतिहासिक दस्तावेजों के मुताबिक बुरहानपुर में मुगल बादशाह की बेगम मुमताज महल के निधन के बाद उसके शव को इसी जगह पर छह महीने तक सुरक्षित रखा गया था।

इतिहास

आहूखाने का इतिहास फारूकी शासनकाल से संबद्ध है। जैनाबाद को इसी काल-खंड में बसाया गया था। फारूकी राजाओं ने अपने शासनकाल में इस विशाल बाड़े का निर्माण करवाया था, जिसमें हिरण रहा करते थे। इसी वजह से इस जगह का नाम आहूखाना रखा गया। आहूखाने का अर्थ ही होता है हिरणों का बाड़ा। फारुकी राजाओं को हराने के बाद अकबर ने अपने पुत्र दानियाल को इस इलाके का सूबेदार नियुक्त किया। दानियाल अक्सर यहां शिकार के लिए आया करता था।

नूरजहाँ का आहूखाना से लगाव

दानियाल की मृत्यु के बाद आहूखाना थोड़े समय के लिए उजाड़ हो गया लेकिन जहांगीर के शासन संभालते ही नूरजहाँ के लिए ये सबसे प्रिय जगह बन गई। जहांगीर के शासनकाल में आहूखाने में एक महल का निर्माण करवाया गया।

शिकारगाह से गुलाब बाग में रुपांतरण

जहांगीर के बाद शाहजहाँ के हाथ में सत्ता आ गई, जो पहले बुरहानपुर का सूबेदार रह चुका था। मुमताज महल को यह जगह बेहद पसंद थी। उसने कश्मीर के निशातबाग की तरह ही आहूखाने को गुलाबबाग में बदल दिया। पूरे मुगलकाल में यह जगह हिंदुस्तान का दूसरा सबसे सुंदर गुलाबबाग कहा जाता था। इस जगह का जिक्र फारसी कवि फिरदौसी ने अपनी किताब शाहनामा में भी किया है। मुमताज महल ने यहां एक बारादरी का निर्माण भी करवाया था, जहाँ अक्सर नृत्य और संगीत के आयोजन हुआ करते थे।
उपनिषद् सिद्धान्त

मुख्य उपनिषदों में संसार के साथ समस्त जीवों की भिन्नता को दर्शाया गया है। उपनिषदिक सिद्धान्त के अनुसार केवल एक ब्रह्म ही है। उसके अतिरिक्त और कुछ नहीं जैसा कि "एकवाद्वितीयम् ब्रह्म" से दर्शित होता है। इस ब्रह्म में ही विक्षेप के कारण भ्रम रुपी माया का प्रादुर्भाव हुआ ठीक उसी प्रकार जिस प्रकार सागर में तरंगो से भिन्न भिन्न आकृतियाँ बन जाती है जिस प्रकार स्वर्ण एवं मिट्टी के बने समान में मूल तत्त्व स्वर्ण एवं मिट्टी होने के वाबजूद हमें भिन्न भिन्न आकृतियाँ ही दॄष्टिगोचर होती है और जिस प्रकार मकड़ी स्वयं से ही विशाल जाल का निर्माण कर देती है उसी प्रकार ब्रह्म से चेतन एवं अचेतन माया एवं इस अचेतन माया से इस संसार का प्रादुर्भाव हुआ। चेतन तथा अचेतन माया के संयोग से समस्त जीव समुदाय का प्रादुर्भाव हुआ।
२३५६ ईसा पूर्व

२३५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भारत में नवीकरणीय ऊर्जा

भारत उन देशों में से एक है जहां नवीकरणीय स्रोतों से ऊर्जा का सबसे बड़ा उत्पादन होता है। विद्युत क्षेत्र में, 30 जून 2018 तक नवीकरणीय ऊर्जा (बड़े जलविद्युत संयंत्रों को छोड़कर)  कुल स्थापित विद्युत क्षमता (71.325 गीगावाट) का 20% तक है। 31 मार्च 2018 तक बड़ी जल विद्युत स्थापित क्षमता 45.2 9 जिगावाट थी, जो कुल बिजली क्षमता का 13% योगदान दे रही थी। अधिकांश देशों के विपरीत, भारत नवीकरणीय ऊर्जा लक्ष्यों की समीक्षा  करते समय बड़ी जल विद्युत की गणना नहीं करता है क्योंकि यह नई और नवीकरणीय ऊर्जा मंत्रालय के बजाय बिजली मंत्रालय के अंतर्गत आता है। इस प्रकार, बड़े पैमाने पर जलविद्युत शक्ति समेत अक्षय ऊर्जा वर्तमान में भारत में कुल स्थापित बिजली क्षमता का 33% से अधिक है।

2022 तक का लक्ष्य

भारत सरकार ने नवीकरणीय ऊर्जा स्रोतों द्वारा वर्ष 2022 तक 175 गीगावाट ऊर्जा उत्पादन का लक्ष्य निर्धारित किया है। इसके अंतर्गत 60 गीगावाट पवन ऊर्जा, 100 गीगावाट सौर ऊर्जा, 10 गीगावाट बायोमास ऊर्जा एवं 5 गीगावाट छोटे जलविद्युत ऊर्जा संयंत्रों द्वारा उत्पादन द्वारा प्राप्त किया जाना है।
२५७३ ईसा पूर्व

२५७३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५७३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भारतीय ग्रे हॉर्नबिल

विवरण

यह लगभग 24 इंच लम्बी होती है। इनके शरीर का ऊपरी हिस्सा मिश्रित ग्रे और भूरे रंग का होता है और फीके पीले रंग की आंख की भौहों के भी कुछ हल्के निशान देखे जा सकते हैं। कान का आवृत भाग गहरे रंग का होता है। पंख के उड़ान भरने वाले पर गहरे भूरे रंग के होते हैं और इनका सिरा सफ़ेद रंग का होता है। इनकी पूंछ का अग्रसिरा सफ़ेद होता है और गहरे रंग की उपांत धारी होती है। इनकी आंख की पुतली लाल रंग की होती है और पलक पर बाल होते हैं। इनका शिरस्त्राण छोटा और नुकीला होता है। नर पक्षियों में यह शिरस्त्राण गहरे रंग की चोंच पर बड़े आकार का होता है जबकि उसके चोंच का पृष्ठीय सिरा और निचला जबड़ा हल्के पीले रंग का होता है। आंख के चरों और की त्वचा नर पक्षियों में गहरे रंग की और मादा में कभी-कभी फीके लाल रंग की होती है। मादा पक्षी की चोंच अधिक पीली होती है और जो आधार और शिरस्त्राण पर काली होती है।

वितरण

यह प्रजाति मुख्यतः मैदानों में 2000 फीट की ऊंचाई तक पायी जाती है। यह हिमालय के दक्षिण की और स्थित छोटे पर्वतों में पाई जाती है जो पश्चिम में सिन्धु नदी से और पूर्व में गंगा के डेल्टा द्वारा घिरे हैं। यह स्थानीय शुष्क पश्चिमी क्षेत्र में विचरण करती हुई पाई जा सकती है। यह उन शहरों के अन्दर भी पायी जा सकती है जहां प्राचीन वृक्ष युक्त मार्ग हों. यह मैदानों में 1400 मीटर तक पाई जा सकती है और पश्चिमी घाटों की मालाबार ग्रे हॉर्नबिल से बहुत अधिक समानता नहीं रखती.

व्यवहार और पारिस्थितिकी

इनकी आवाज़ कूकने जैसी जो कुछ-कुछ काली चील के समान होती है। इनकी उड़ान थोड़ी मुश्किल होती है और ये हवा में तैरने के साथ अपने फैले हुए पंखों को फड़फड़ाते हैं। ये छोटे समूहों या जोड़ों के रूप में पाए जाते हैं।
इनका प्रजनन काल अप्रैल से जून तक होता है और ये एक बार ऐ से पांच तक बिलकुल एक ही आकार एवम रूप के अंडे देती हैं। भारतीय ग्रे हॉर्नबिल आमतौर पर लम्बे पेड़ की कोटरों में अपना घोंसला बनाती है। अपनी आवश्यकतानुसार ये एक पहले से मौजूद कोटर या गड्ढे को और भी गहरा कर सकती हैं। मादा पक्षी पेड़ के कोटर में प्रवेश करती है और घोंसले के छेड़ को बंद कर देती है, मात्र एक छोटी से लम्बवत दरार छोड़ती है जिसका प्रयोग नर पक्षी उसे भोजन देने के लिए करता है। मादा पक्षी घोंसले के प्रवेश द्वार को अपने मलोत्सर्ग द्वारा बंद करती है। घोंसले के अन्दर आने पर मादा पक्षी अपने उड़न पंखों का निर्मोचन कर देती है और अण्डों को सेती है। जब मादा पक्षी के पंख पुनः विकसित होते हैं तो ठीक इसी समय उसके चूजे भी अंडे से बाहर आने की अवस्था में होते हैं और अंडा टूटकर खुल जाता है।
मुंबई के पास के एक घोंसले पर कियेगए अध्ययन से यह पता लगा कि वह फलदार पेड़ जिन पर यह रहती हैं उनके नाम स्ट्रेबलस एस्पर, कैन्सजेरा र्हीडी, कैरिसा कैरनडस, ग्रिविया टिलीएफोलिया, लैनिया कोरोमैन्डेलिका, फिक्स सप्प., स्टेरक्युलिया युरेंस और सेक्युरिनेगा ल्यूकोपाइरस है। ये प्रजाति गोंघा, बिच्छु, कीड़ों, छोटे पक्षियों (इन्हें गुलाब सदृश छल्ले वाले तोतों के चूजों को ले जाते हुए और संभवतः अपना शिकार बनाते हुए देखा गया है) और सरीसृपों को अपना भोजन बनाने के लिए जानी जाती है, ये थेवेतिया पेरुवियाना को अपने भोजन के रूप में खाने के लिए भी प्रसिद्द हैं जो अधिकांश रीढ़ धारियों के लिए विषाक्त माना जाता है।
यह प्रजाति लगभग पूर्णतया वानस्पतिक होती है और बहुत ही कम अवसरों पर भूमि पर आती है, जहां से वे गिरे हुए फल उठा सकें या धूल में नहा सकें.
मार्को डि मेरे

जीवनी

मार्को डि एम (Marco Di Meco) (Chieti,5 फ़रवरी 1982) एक इतालवी संगीतकार और कवि है। उनकी रचनाओं के लिए और बांसुरी खेलने के लिए अपनी क्षमता के लिए मार्को पूरी दुनिया में जाना जाता है। कुछ यूरोपीय जाज flutists में से एक। उन्होंने कहा कि इतालवी और यूरोपीय टीवी में नियमित रूप से खेलता।
खांडवी

विधि

बेसन को किसी बर्तन में छान कर निकालिये, दही को फैंट कर बेसन में मिलाइये, पानी, हींग, अदरक पेस्ट, हल्दी पाउडर और नमक डालकर चमचे से चलाते हुये घोल तैयार कीजिये.(घोल में गुठलियां नहीं रहनी चाहिये) एक भारी तले के बर्तन लीजिये, इसमें तैयार घोल डालिये और पकने के लिये गैस पर रखिये. चमचे से चलाते हुये लगभग 8-9 मिनट तक पकाइये. पहले तेज गैस पर पकाइये, जैसे ही घोल गाढ़ा होने लगे और घोल में उबाल आजाय, गैस फ्लेम धीमी कर दीजिये. घोल को चलाते हुये पकाइये. यह घोल पर्याप्त गाढ़ा हो जाय तो खांडवी जमाने के लिये तैयार है।
इस घोल को थाली या ट्रे में बिना चिकना किये, चमचा या कटोरी की सहायता से पतला फैलाकर रख दीजिये. 10 -15 मिनिट में यह घोल जम जाता है, चाकू की सहायता से 2 इंच चौड़ी, 6 इंच लम्बी पट्टियां काट लीजिये, इन पट्टियों को रोल बनाते हुये उठाइये और प्लेट में लगाकर रखिये.
छोटी कढ़ाई में तेल डाल कर गैस पर रखिये, तेल गरम होने पर राई डालिये, राई तड़कने के बाद हरी मिर्च डालिये, गैस बन्द करिये, इस तड़के को थोड़ा थोड़ा खांडवी के ऊपर डालिये, हरे धनियां और नारियल डाल कर सजाइये. आपकी खाडवी तैयार है, खांडवी को हरे धनियां की चटनी के साथ परोसिये और खाइये.
चार सदस्यों के लिये, समय 40 मिनिट
चेल्याबिंस्क

चेल्याबिंस्क (रूसी: Челябинск) म्यास नदी के किनारे बसा रूस का एक नगर है। यह ऊराल पहाड़ियों के पूर्व स्थित है। यह चेल्याबिंस्क ओब्लास्ट के प्रशासनिक केंद्र रहा है। चेल्याबिंस्क का प्रधान शासक मिखाइल यूरेविच है।
अर्थना बिनु

निजी जीवन

अर्थना ने अपनी स्कूल की पढ़ाई सेंट थॉमस स्कूल, तिरुवनन्तपुरम से पूरी की। इसके बाद ये ग्यारहवीं की कक्षा में पढ़ते समय मलयालम भाषा के टीवी चैनल में प्रस्तोता के रूप में भी काम करने लगी। इन्होंने मार इवनिओस कॉलेज में अपनी आगे की पढ़ाई करनी शुरू कर दी, और पढ़ाई पूरी हो, उससे पहले ही ये अपना करियर मॉडल के रूप में आगे बढ़ा चुकी थीं। इन्हें प्रसिद्धि इनके एक गेम शो स्मार्ट शो में प्रस्तोता के रूप में काम करने से मिली, जिसका आयोजन श्रीकंडाल नायर ने किया था, और प्रसारण फ्लावर नाम के चैनल पर होता था। इन्होंने अभिनेता सुरेश गोपी के साथ मिल कर निंगाल्क्कुम आकाम कोडीश्वरन का प्रचार भी किया।

करियर

2015 में इन्होंने पहली बार स्मार्ट शो नाम के शो में प्रस्तोता के रूप में कैमरे का सामना किया। इस शो में इनके साथ श्रीकंडल नायर भी प्रस्तोता के रूप काम कर रहे थे। इस शो का प्रसारण फ्लावर्स नामक टीवी चैनल पर होता था।
अर्थना ने फिल्मों में अभिनय करने की शुरुआत 2016 में शुरू की, जब वो अपने कॉलेज में दूसरे वर्ष की पढ़ाई पूरी कर रही थी। ये फिल्म तेलुगू भाषा में बनी रोमांटिक हास्य वाली फिल्म सीठाम्म अंडलु रामय्य सिटरलु थी। इस फिल्म का निर्देशन श्रीनिवास गविरेड्डी ने किया था। इस फिल्म में इनके साथ राज तरुण भी थे। इसी साल ये मलयालम भाषा में बनी फिल्म में भी काम करने लगी, जिसमें इनके साथ गोकुल सुरेश भी थे। ये फिल्म मधुगौव नाम से 2016 में प्रदर्शित हुई।
शत्रुघन सिन्हा

राजनीतिक कैरियर

सिन्हा भारतीय राष्ट्रीय कांग्रेस पार्टी (2019) के सदस्य हैं। राजेश खन्ना के खिलाफ एक उपचुनाव में चुनाव लड़कर उन्होंने राजनीति में प्रवेश किया। सिन्हा ने एक साक्षात्कार में उद्धृत किया कि उनके जीवन में उनका सबसे बड़ा अफसोस उनके दोस्त खन्ना के खिलाफ चुनाव लड़ रहा था। खन्ना ने 25,000 वोटों से सिन्हा को हराकर चुनाव जीते  लेकिन हालांकि, उन्हें चोट लगी और उसके बाद सिन्हा से कभी बात नहीं की। सिन्हा ने खन्ना के साथ अपनी दोस्ती का पुनर्निर्माण करने की कोशिश की, हालांकि 2012 में खन्ना की मौत तक कभी नहीं हुआ।
उन्होंने भारतीय आम चुनाव, २००९ के दौरान बिहार में पटना साहिब लोक सभा निर्वाचन क्षेत्र जीता। उन्होंने एक और सिनेमा सेलिब्रिटी शेखर सुमन को हराया। कुल 552,293 वोटों में से मतदान में सिन्हा को 316,472 वोट मिले। उन्होंने बाद के भारतीय आम चुनाव, 2014 में भी सीट जीती।
वह 13 वीं लोक सभा से तीसरे वाजपेयी मंत्रालय में कैबिनेट मंत्री बने, जिसमें दो पोर्टफोलियो, स्वास्थ्य और परिवार कल्याण विभाग (जनवरी 2003-मई 2004) और शिपिंग विभाग (अगस्त 2004) शामिल थे। मई 2006 तक, उन्हें बीजेपी संस्कृति और कला विभाग के प्रमुख नियुक्त किया गया था।
असिक्नी

कथा

प्रजापति दक्ष ने मानसिक सृष्टि की उत्पत्ति की। लेकिन अनेक वर्ष बीत जाने के बाद भी उसमें कोई वृद्धि नहीं हुई तो दक्ष ने अपने पिता ब्रह्मा से कहा कि सृष्टि की वर्द्धि नही हो रही है। इस पर ब्रह्मा जी ने कहा कि अब तुम मैथुनजनित सृष्टि की रचना करो। इसके लिए तुम वीरण प्रजापति की पुत्री असिक्नी से विवाह करो। उस परम सुंदरी से सृष्टि का विस्तार करो।
इस तरह दक्ष ने उससे विवाह किया व उससे मैथुनजनित सृष्टि प्रारम्भ की। असिक्नी के गर्भ से दस हजार पुत्र उत्पन्न हुए। वे हर्यश्व कहलाए।

प्रसंग

यह प्रसंग शिवपुराण के रूद्र संहिता के सती खण्ड के अध्याय तेरह में है, जहाँ इसका विस्तार से वर्णन है।

यह भी देखो

गुणनिधि
यज्ञदत्त
अवस्था समीकरण

अवस्था समीकरण (Equation of state) का तात्पर्य उस गणितीय सूत्र से है जिसके द्वारा किसी समष्टि की अवस्था (स्टेट ऑव ऐग्रिगेशन) में किसी वस्तु के आयतन, दाब और ताप के संबंध का बोध हो। यदि इनमें से दो राशियाँ ज्ञात हों तो तीसरी उन दोनों पर निश्चित प्रकार से निर्भर होगी और उसका मान अवस्था समीकरण से मालूम किया जा सकता है। बायल और चार्ल्स के नियमों सेPV=RT संबंध प्राप्त होता है, जो आदर्श गैस के लिए अवस्था समीकरण है। गैसें उच्च ताप और दाब की परिस्थतियों में इसका निकटता से पालन करती हैं किंतु सामान्य परिस्थितियों में यह समीकरण किसी भी वास्तविक गैस (Real gas) का व्यवहार यथार्थता से व्यक्त नहीं करता।
वास्तविक गैसें आदर्श गैस समीकरण से बहुत विचलित होती हैं, इसकी पुष्टि बाद में और अधिक दाब पर प्रयोग करके नाटेरर, सेंड्र्यूज़ और केइने ने की। ऐंड्र्यूज़ के प्रयोग मौलिक महत्व के हैं क्योंकि वे गैसों के वास्तविक व्यवहार पर बहुत प्रकाश डालते हैं और उस महत्वपूर्ण अवस्था समीकरण के आधार हैं जिसका प्रतिपादन वानडरवाल्स ने किया है।

अन्य अवस्था समीकरण

अनेक अन्य अवस्था समीरण प्रतिपादित किए गए हैं। उनमें से कुछ विशिष्ट सीमाओं के बीच वानडरवाल्स समीकरण से अधिक सत्य हैं। फिर भी इस समीकरण की सरलता को देखते हुए, यह सामान्यत: वास्तविक गैसों के व्यवहार से पर्याप्त सन्निकट है।
कालीगञ्ज उपज़िला (सातक्षीरा)

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

कालीगंज उपजिला बांग्लादेश के दक्षिण-पश्चिमी भाग में, खुलना विभाग के सातक्षीरा जिले में स्थित है।
धानी (धानीप्राणी)

धानी या पाउच (pouch) मादा धानीप्राणियों (मारसूपियलों) के शरीर पर खाल मोड़कर बनी हुई एक विशेष थैली होती है। धानिप्राणी गर्भ धारण करने के बाद अन्य स्तनधारियों की तुलना में बहुत कम समय के लिए गर्भावस्था में रहते हैं। उनका शिशु जल्द ही पैदा हो जाता है और बहुत ही अविकसित अवस्था में होता है। वह फिर धानी में जाता है जहाँ वह सुरक्षित रहता है। उसकी माता के स्तन भी इसी धानी में होते हैं और वहाँ यह दूध प्राप्त करके विकसित होता है। कंगारू जैसे धानीप्राणियों के नवजात शिशु कई हफ़्तों या महीनों तक धानी में रहकर विकसित होते हैं और बाहर निलकने के बाद भी कुछ अरसे तक रक्षा, आहार और माता के साथ जगह-से-जगह जाने के लिए इसमें चले जाते हैं।

कुछ तथ्य

अलग-अलग धानीप्राणी जातियों की धानियों का अकार भी अलग होता है। कंगारुओं में धानी ऊपर की तरफ़ से खुली होती है जबकि चारों पाऊँ पर चलने वाले कुत्ते-नुमा तास्मानियाई डेविल​ की धानी पीछे की तरफ़ खुली होती है जिस से नवजात शिशु को पैदा होते ही उसमें चले जाने में आसानी होती है। कंगारुओं की धानी अन्दर से चिपचिपी होती है ताकि उन के छलांगे लगते हुए दौड़ने के समय भी शिशु अन्दर टिका रहे। कुछ बहुत ही कम ऐसे भी जातियाँ हैं जिनमें नर में भी धानी होती है, जैसे कि जल ओपॉस्सम और थाएलासीन​। यह बात भी ध्यान देने योग्य है कि अनुवांशिक (जेनेटिक) और जीववैज्ञानिक दृष्टि से 'धानीप्राणी' की श्रेणी में आने वाले सभी जानवरों में धानी नहीं होती।
सांतिआगो दे कोम्पोस्तेला

इतिहास

यह शहिर चौथी सदी में एक रोमन कब्रिस्तान था।

जनसंख्या

2012 में इस शहिर की जनसंख्या 95,671 थी।
तालाब

तालाब या पोखर ऐसे जल-भरे गड्ढे को कहते हैं जो झील से छोटा हो, हालाँकि झील और तालाब के आकारों में अंतर बताने के लिये कोई औपचारिक मापदंड नहीं है। इनका मोटा-मोटा नाप लगभग २ हेक्टेयर से ८ हेक्टेयर तक का होता है। यूनाइटेड किंगडम में चैरिटी पॉण्ड कन्ज़र्वेशन नामक संस्था की परिभाषा के अनुसार 'तालाब एक कृत्रिम या प्राकृतिक जलाशय है जिसका सतही माप १ वर्ग मी. और २ हेक्टेयर के बीच हो और जिसमें वर्ष में कम से कम चार माह जल भरा रहे।